CELEX: 62009TN0311
Language: fi
Date: 2009-08-04 00:00:00
Title: Asia T-311/09 P: Valitus, jonka Luigi Marcuccio on tehnyt 4.8.2009 virkamiestuomioistuimen asiassa F-73/08, Marcuccio v. komissio, 20.5.2009 antamasta määräyksestä

26.9.2009   
            
            
               FI
            
            
               Euroopan unionin virallinen lehti
            
            
               C 233/20
            
         Valitus, jonka Luigi Marcuccio on tehnyt 4.8.2009 virkamiestuomioistuimen asiassa F-73/08, Marcuccio v. komissio, 20.5.2009 antamasta määräyksestä
   (Asia T-311/09 P)
   2009/C 233/37
   Oikeudenkäyntikieli: italia
   
      Asianosaiset
   
   
      Valittaja: Luigi Marcuccio (Tricase, Italia) (edustaja: asianajaja G. Cipressa)
   
      Muu osapuoli: Euroopan yhteisöjen komissio
   
      Vaatimukset
   
   Joka tapauksessa
   
               —
            
            
               valituksenalainen määräys on kumottava kokonaisuudessaan
            
         
               —
            
            
               kanne, johon nyt kyseessä oleva asia perustuu, on otettava tutkittavaksi kokonaisuudessaan
            
         Ensisijaisesti
   
               —
            
            
               vastapuolen päätös hylätä 27.6.2007 tehty hakemus on kumottava
            
         
               —
            
            
               vastapuolen päätös hylätä 29.6.2007 tehty hakemus on kumottava
            
         
               —
            
            
               vastapuolen päätös hylätä 30.6.2007 tehty hakemus on kumottava
            
         
               —
            
            
               vastapuolen päätös hylätä 2.7.2007 tehty hakemus on kumottava
            
         
               —
            
            
               tarpeellisin osin on kumottava 29.4.2008 päivätty ilmoitus, jonka Bernhard Jansen on allekirjoittanut
            
         
               —
            
            
               kanteen mukaisesti komissio on velvoitettava korvaamaan valittajalle 4 747,29 euron suuruinen summa tai ensimmäisen oikeusasteen tuomioistuimen oikeana ja kohtuullisena pitämän muu suurempi tai pienempi summa sekä edellä mainitusta summasta kertyvät korot 7.11.2007 alkaen 10 prosentin vuosittaisen korkokannan mukaan vuosittain pääomitettuina tai ensimmäisen oikeusasteen tuomioistuimen oikeana pitämät muun korkokannan mukaiset, toisesta päivämäärästä alkaen kertyvät vuosittain pääomitetut korot
            
         
               —
            
            
               komissio on velvoitettava korvaamaan valittajalle kaikki nyt kyseessä olevasta asiasta ensimmäisessä oikeusasteessa ja tässä menettelyssä aiheutuneet oikeudenkäyntikulut
            
         Toissijaisesti
   
               —
            
            
               nyt kyseessä oleva asia on palautettava virkamiestuomioistuimen uudelleen ratkaistavaksi
            
         
      Oikeudelliset perusteet ja pääasialliset perustelut
   
   Nyt kyseessä oleva valitus koskee virkamiestuomioistuimen 20.5.2009 asiassa F-73/08 antamaa määräystä. Tällä määräyksellä jätettiin osittain tutkimatta ja osittain hylättiin perusteettomana valittajan kanne, joka koskee vastaajan päätöstä hylätä valittajan vaatimukset tiettyjen sairauskulujen korvaamisesta tavanomaisen korvausosuuden sekä lisäosuuden eli 100 prosentin mukaisesti.
   Valittaja vetoaa väitteidensä tueksi siihen, että yhteisön tekemän päätöksen perusteluvelvollisuus on laiminlyöty, kannekelpoisen toimen käsitettä on sovellettu virheellisesti, oikeusvoimavaikutus on jätetty huomioimatta, vallanjaon periaatetta on loukattu ja lisäksi on rikottu oikeuskäytäntöä, joka koskee yhteisön toimielimen päätöksen kumoamista koskevan yhteisön tuomioistuimen ratkaisun vaikutuksia.
   Valittaja väittää lisäksi, että vireilläolovaikutuksen ja vahvistavan päätöksen käsitteitä on sovellettu virheellisesti ja oikeudenkäyntikulujen määräämistä koskevia säännöksiä on rikottu.